CELEX: C2007/247/16
Language: et
Date: 2007-10-20 00:00:00
Title: Kohtuasi C-364/07: Eelotsusetaotlus, mille esitas Monomeles Protodikeio Kerkyras 2. augustil 2007 — Vassilakis Spyridon jt versus Dimos Kerkyras

20.10.2007   
            
            
               ET
            
            
               Euroopa Liidu Teataja
            
            
               C 247/12
            
         Eelotsusetaotlus, mille esitas Monomeles Protodikeio Kerkyras 2. augustil 2007 — Vassilakis Spyridon jt versus Dimos Kerkyras
   (Kohtuasi C-364/07)
   (2007/C 247/16)
   Kohtumenetluse keel: kreeka
   Eelotsusetaotluse esitanud kohus
   Monomeles Protodikeio Kerkyras
   Põhikohtuasja pooled
   
      Hageja: Vassilakis Spyridon jt
   
      Kostja: Dimos Kerkyras
   Eelotsuse küsimused
   
               1.
            
            
               Kas siseriiklik kohus peab siseriiklikku õigust tõlgendama, nii palju kui võimalik, vastavuses siseriiklikku õigusesse hilinenult üle võetud direktiiviga alates a) kuupäevast, mil direktiiv jõustus, või b) kuupäevast, mil möödus siseriiklikku õigusesse ülevõtmiseks määratud tähtaeg, või) kuupäevast, mil jõustus direktiivi ülevõtmiseks mõeldud siseriiklik meede?
            
         
               2.
            
            
               Kas Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud tähtajalist tööd käsitleva raamkokkuleppe, mis on nõukogu direktiivi 1999/70 (EÜT L 175, lk 43) lahutamatuks osaks, klausli 5 lõiget 1 tuleb tõlgendada nii, et lisaks põhjustele, mis on seotud tehtava töö iseloomu, laadi ja tunnustega või muude sarnaste asjaoludega, kujutab ainuüksi asjaolu, et tähtajalise töölepingu sõlmimine on ette nähtud seaduse või määrusega, endast objektiivset alust järjestikuste tähtajaliste töölepingute jätkuvaks uuendamiseks või selliste lepingute sõlmimiseks?
            
         
               3.
            
            
               Kas Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud tähtajalist tööd käsitleva raamkokkuleppe, mis on nõukogu direktiivi 1999/70 (EÜT L 175, lk 43) lahutamatuks osaks, klausli 5 lõikeid 1 ja 2 võib tõlgendada nii, et siseriiklikud õigusnormid, mille kohaselt loetakse tähtajatud töölepingud või töösuhted järjestikusteks vaid juhul, kui nende vahele jääv aeg ei ületa kolme kuud, ja milles nähakse ette töötaja kasuks tehtud eeldus, et järjestikused tähtajalised töölepingud või töösuhted loetakse määramata tähtajaga töölepinguteks või töösuheteks, tuginevad tingimata ülal osutatud eeldusel?
            
         
               4.
            
            
               Kas ühenduse õiguse kasuliku mõju põhimõtte ning Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud tähtajalist tööd käsitleva raamkokkuleppe, mis on nõukogu direktiivi 1999/70 (EÜT L 175, lk 43) lahutamatuks osaks, klausli 5 lõigete 1 ja 2 eesmärgiga on kooskõlas seaduse nr 2190/1994 artiklis 21 sätestatud keeld, mille kohaselt ei tohi järjestikusi tähtajalisi töölepinguid muuta määramata tähtajaga töölepinguteks juhul, kui need on sõlmitud kindlaks tähtajaks eesmärgiga katta tööandja erakorralisi või hooajalisi vajadusi, kuid kui need tegelikult katavad tööandja kindlaid ja pikaajalisi vajadusi?
            
         
               5.
            
            
               Kas ühenduse õiguse kasuliku mõju põhimõtte ning Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud tähtajalist tööd käsitleva raamkokkuleppe, mis on nõukogu direktiivi 1999/70 (EÜT L 175, lk 43) lahutamatuks osaks, klausli 5 lõigete 1 ja 2 eesmärgiga on kooskõlas asjaolu, et kõnealuse direktiivi ülevõtmiseks kehtestatud siseriiklikku sätte kohaselt kuulub lõpliku hinnangu andmine sellele, kas tähtajalise lepingu saab muuta määramata tähtajaga lepinguks, sõltumatule haldusorganile Anotato Symvoulio Epilogis Prosopikou (kõrgeim personalivaliku nõukogu, ASEP)?